CELEX: 32015R1385
Language: sl
Date: 2015-08-10 00:00:00
Title: Izvedbena uredba Komisije (EU) 2015/1385 z dne 10. avgusta 2015 o uvrstitvi določenega blaga v kombinirano nomenklaturo

13.8.2015   
            
            
               SL
            
            
               Uradni list Evropske unije
            
            
               L 214/6
            
         IZVEDBENA UREDBA KOMISIJE (EU) 2015/1385
   z dne 10. avgusta 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 10. avgusta 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, ki se uporablja za pomoč pri gojenju rastlin v zaprtih prostorih in pospeševanje njihove rasti.
                  Izdelek meri približno 80 × 80 × 160 cm in ima okvir iz votlih jeklenih cevi, stranice, vrh in dno pa so izdelani iz tekstilnega materiala, ki ga je mogoče povsem zapreti in ima na notranji strani oblogo, ki odbija svetlobo. Tekstilni material ima odprtine za prezračevanje, vodo in električno energijo ter je vodoodporen in ne prepušča zraka in svetlobe. Zadrge so našite na tekstilni material in omogočajo dostop do notranjosti izdelka z vseh strani.
                  Glej sliko (1).
               
               
                  6307 90 98
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 6307, 6307 90 in 6307 90 98.
                  Uvrstitev izdelka med „drugo pohištvo“ pod tarifno številko 9403 je izključena, saj izdelek ni namenjen opremljanju zasebnih stanovanjskih prostorov, hotelov, pisarn, šol, cerkev, trgovin, laboratorijev itd., temveč pomoči pri gojenju rastlin in pospeševanju njihove rasti (glej tudi drugi odstavek pojasnjevalnih opomb harmoniziranega sistema k tarifni številki 9403).
                  Uvrstitev izdelka med „montažne zgradbe“ pod tarifno številko 9406 je prav tako izključena, saj izdelava izdelka kaže na uporabo v zaprtih prostorih.
                  Za pomoč pri gojenju rastlin znotraj izdelka so bistvene obloga na notranji strani tekstilnega materiala, ki odbija svetlobo, ter odprtine za prezračevanje, vodo in električno energijo. Zato tekstilni material daje izdelku bistveni značaj v smislu splošnega pravila 3(b) za razlago kombinirane nomenklature.
                  Zato je treba izdelek uvrstiti med „druge gotove tekstilne izdelke“ pod oznako KN 6307 90 98.
               
            
         (1)  Slika je zgolj informativne narave.